Első világbajnoki szereplésükre 2006-ban került sor, ekkor a negyeddöntőig jutottak. Ez az ukrán válogatott eddigi legnagyobb sikere. A 2012-es Európa-bajnokságnak Lengyelországgal közösen adtak otthont. A 2016-os Eb-re pótselejtező után sikerült kijutniuk. Korábban öt alkalommal is elveszítették a pótselejtezőt, ezért maradtak le az 1998-as, 2002-es, 2010-es és 2014-es világbajnokságról, illetve a 2000-es Európa-bajnokságról.